Organizačné informácie

Ročník 2017 – Košice

Mentoring Network Program je rozdelený do troch fáz. Organizačné informácie ku každej fáze v rámci tohto ročníka pre Košice nájdete nižšie:

1. **Prípravná fáza**

Prípravné stretnutie sa uskutoční **27. februára 2017** (pondelok) v priestoroch hotela **Double Tree by Hilton na Hlavnej 1** v Košiciach.

Približný časový harmonogram:

* **15:00** Začiatok prípravného stretnutia
* **16:00** Približný záver prípravného stretnutia

Prihlásiť sa do programu je možné exkluzívne na [www.mentornetworkprogram.sk](http://www.mentornetworkprogram.sk) (stránka bude spustená v najbližších dňoch). V prípade akýchkoľvek doplňujúcich otázok nás neváhajte kontaktovať na e-mailovej adrese [mentorprogram@amcham.sk](mailto:mentorprogram@amcham.sk).

1. **Recepcia**

Recepcia sa uskutoční **23. marca 2017** pod záštitou CSI Leasing, AmCham a Veľvyslanectva Spojených štátov amerických na Slovensku v priestoroch **InfoUSA** (**Štátna vedecká knižnica, Pribinova 1**) v Košiciach.

Recepcie sa zúčastnia **zástupcovia spoločností** (CEO, partneri, výkonní riaditelia) a **vysokoškolskí študenti** na základe odporúčaní univerzít, motivačných listov, mimoškolských aktivít a iných referencií.

**Program**:

Dvaja až traja študenti pristúpia k jednotlivým mentorom s otázkami o ich spoločnostiach, či práci. Študenti môžu s mentormi taktiež diskutovať o ich profesionálnych a osobných úspechoch. Od každého mentora sa očakáva, že zodpovie otázky študentov, poskytne rady a načrtne perspektívu pre budúcnosť študenta. Môžete očakávať dve až tri hodiny príjemného networkingu, diskusií, zodpovedaných otázok a priblíženia reálneho sveta biznisu.

**Nasledujúce body Vám pomôžu prísť na podujatie naplno pripravený:**

*1. Precvičte si vaše predstavenie*

Úvodná časť, počas ktorej sa predstavíte, by nemala byť dlhšia ako 2 minúty. Komunikácia je jedným z najdôležitejších aspektov profesionálneho života. Snažte sa, aby ste boli zrozumiteľní, špecifickí a poukázať na to, čo je na vás a na vašom živote najzaujímavejšie.

*2. Preštudujte si zoznam mentorov*

Príprava a dobré znalosti o spoločnostiach ako aj životopisoch mentorov vám pomôže zmierniť obavy a koncentrovať sa na tie otázky a oblasti, ktoré vás najviac zaujímajú.

*3. Máte čo ponúknuť*

Najlepšie spoločnosti neustále hľadajú najlepších špecialistov a zaujímavých mladých ľudí. Ste jedným z nich! Pokúste sa nájsť to špeciálne na vás a dostaňte sa do vnútornej pohody.

*4. Porozprávajte sa so všetkými*

Networking je o spoznávaní ľudí, ktorých nepoznáš. Nezostávajte v skupinkách a predstavte sa cudziemu človeku.

*5. Usmievajte sa* ☺

Pozitívny prístup je základom.

**Časový harmonogram** pre Recepciu Mentor Network Program-u:

**17.30** Príchod študentov

**17.45** Príchod prvých mentorov

**18.15** Oficiálne uvítanie od Martina Kardoša, CSI Leasing; Jozefa Fabriciho, InfoUSA Košice a Martina Mudráka, riaditeľa košickej kancelárie AmCham.

**21.00** Oficiálny koniec recepcie (je možné odísť skôr alebo zostať dlhšie)

**Dress code: BUSINESS FORMAL**

1. **Osobné stretutia s CEO**

Tretia fáza Mentor Network Program-u je zameraná na výber troch potenciálnych mentorov pre osobné stretnutie v priestoroch kancelárií spoločnosti. Na základe týchto preferencií a Vašej prihlášky Vám neskôr môže byť pridelený jeden z mentorov. Od týchto stretnutí môžete očakávať rady a pomoc v oblastiach profesionálnej kariéry, ako napr. rady pre pracovné pohovory, zlepšovanie životopisu a obchodná etiketa. Mentori nie sú povinní poskytnúť študentom stáže alebo akékoľvek zamestnanie. Ohľadom tejto časti programu Vás budeme kontaktovať po recepcii, ale myslite vopred, koho z mentorov by ste v budúcnosti chceli stretnúť osobne.

V prípade akýchkoľvek otázok neváhajte kontaktovať koordinátora Mentor Network Program-u **Petra Rusiňáka** na adrese [mentorprogram@amcham.sk](mailto:mentorprogram@amcham.sk) alebo telefónnom čísle 0948 592 775.